**ÚJ WKF VERSENYRENDSZER 2021**

1. Közös célunk, hogy - kiváltképp a Koronavírus okozta lemorzsolódás után - növeljük a karatés társadalom létszámát, és mind az újonnan csatlakozók, mind pedig a jelenlegi karatés gyermekek és fiatalok számára olyan körülményeket teremtsünk, amelyek elősegítik, hogy minél tovább bent maradjanak az általuk választott sportág/harcművészet világában. Ennek érdekében egy olyan versenyrendszert szeretnénk létrehozni, amely lehetővé teszi

* a 6-13 éves korosztály számára, hogy tudásszintjének megfelelően mérettesse meg magát, ezzel hozzásegítve a versenyzés örömének megtapasztalásához és a sikerélményhez minden versenyzői szinten,
* a 14 év feletti korosztály számára, hogy azok is kipróbálhassák/folytathassák a versenyzést, akik nem kívánnak a legmagasabb szinten versenyezni és kvalifikálni.

Ezek által reményeink szerint növekszik a fiatal sportolói bázis, ami hosszú távon egyrészt a versenyzői színvonal emelkedéséhez vezet, másrészt elősegíti egy nagyobb létszámú felnőtt sportolói bázis létrejöttét is.

1. Mindezek mellett fontos megjegyezni, hogy a jelenleg létrehozott versenyrendszer egyfajta próbaverzió, amely a tapasztalatok alapján változtatható és változtatandó a karatés edzői, versenyzői, bírói társadalom igényei szerint.

**Versenyrendszer:**

* Korosztályonként 1, 2 illetve 3 szint meghatározása az alábbiak alapján[[1]](#footnote-1):

|  |  |
| --- | --- |
| **Korosztály** | **Kategória** |
| 6-7 év | C kategória |
| 8-9 év | C kategória |
| B kategória |
| 10-11 év | C kategória |
| B kategória |
| A kategória |
| 12-13 év | C kategória |
| B kategória |
| A kategória |
| 14-15 év | B kategória |
| A kategória |
| 16-17 év | B kategória |
| A kategória |
| 18-20 év | B kategória |
| A kategória |

* Kategóriák meghatározása:
* Három kategória esetén:

**A-kategóriás versenyzők:**

Technikailag képzettek, válogatott szinten, vagy ahhoz közel állók.

Kiemelt és nemzetközi versenyeken jó eredményekre képesek.

**B-kategóriás versenyzők:**

Technikailag közepesen képzettek, a kezdő és haladó szint határán

állnak. Van versenytapasztalatuk, de teljesítményük nem éri el az

A-kategóriás szintet.

**C-kategóriás versenyzők:**

Technikailag képzetlenek, alaptudással rendelkeznek. Nincs, vagy

minimális a versenytapasztalatuk.

* Két kategória esetén (14-20 év):

**A-kategóriás versenyzők:**

Technikailag képzettek, válogatott szinten, vagy ahhoz közel állók.

Kiemelt és nemzetközi versenyeken jó eredményekre képesek.

**B-kategóriás versenyzők:**

Technikailag közepesen képzettek vagy képzetlenek. Teljesítményük nem

éri el az A-kategóriás szintet/nem kívánnak részt venni kvalifikációban.

* Kategóriákba való bekerülés:

1. Az egyes kategóriákba (A, B vagy C) való bekerülés edzői döntés alapján történik, tehát minden esetben az edző hatásköre eldönteni, hogy tanítványát melyik szinten versenyezteti. [[2]](#footnote-2)
2. Az egyes sportolókat lehet eltérő szintre regisztrálni kata és kumite versenyszámban, ha a két versenyszámban eltérő tudással, tapasztalattal, célokkal, stb. rendelkeznek.

*(Példa: egy versenyző regisztrálható “A” kategóriában kata versenyszámban és “B” kategóriában kumite versenyszámban ugyanabban a szezonban.)*

1. Az őszi (szeptember-január), illetve a tavaszi (február-június) versenyszezon kezdetén a ***karateprogramok.hu*** oldalon közzétett nyilvános táblázatban szükséges megadni az egyes versenyzők kategóriáját (szintjét), mely az adott félév végéig érvényes, a versenyző az adott szezonban csak a megjelölt szinten versenyezhet. (A táblázat kitöltésével kapcsolatban lásd a mellékelt kitöltési útmutatót!)

*(Példa: 12-13 éves versenyző, aki szeptemberben “B” kategóriában került nevezésre, januárig csak “B” kategóriában indulhat a versenyeken.)*

1. Új versenyzők felvitele a táblázatba az egész szezon ideje alatt lehetséges, azonban a felvitt versenyzők kategóriája a szezon végéig nem változtatható,

legkorábban a következő szezonra történő regisztráció során lehetséges új versenyzői szintet megadni, **kivéve** az első (néhány) szezonban **\*\*\*.**

*(Példa: 12-13 éves versenyző, aki szeptember és január között “B” kategóriában versenyzett, a tavaszi szezonban edzői döntés alapján feljebb léphet a 12-13 éves “A” kategóriába.)*

* 1. Kivételt képez ez alól az a versenyző, aki szezon közben korosztályt vált, ebben az esetben új korosztályán belül egyúttal új kategóriába is nevezhető.

*(Példa: szezon kezdetén 10-11 éves B kategóriás versenyző szezon közben 12 éves lesz, így regisztrálható 12-13 éves B kategóriába vagy 12-13 éves A kategóriába edzői döntés alapján.)*

***\*\*\**** *Az első (néhány) szezonban – mivel mindenkinek új még ez a rendszer – lehetőség nyílik versenyzőnként egyszeri módosításra, amennyiben az edző elsőre rosszul merte fel a versenyző szintjét. (Kiváltképp a koronavírus okozta kihagyás után, valószínűleg sokat alakulnak majd a mezőnyök, így szükség lehet a módosítás lehetőségére.) A módosítás mikéntjét lásd a mellékelt kitöltési útmutatóban!*

1. Kategóriaváltás (szintlépés) csak felfelé lehetséges.

*(Példa: 10-11 éves “B” kategóriás versenyző a következő szezonban nem kerülhet 10-11 éves “C” kategóriába vagy 12-13 éves “C” kategóriába.)*

* 1. Alapos megfontolás és indoklás alapján kivételt képezhet ez alól, ha a versenyző sérülés miatt vagy más okból hosszabb időszakot kihagyott, és nem tudja folytatni a versenyzést a korábbi szintjén.
  2. További kivételt képez, amennyiben a versenyző korosztályváltást követően nem üti meg a korábbi korosztályában megadott szintet, és emiatt a magasabb korosztályban alacsonyabb szintet jelöl meg az edzője.
  3. Szintén kivételt képez a 14 év felettiek esetében, amennyiben a sportoló nem kíván a továbbiakban élversenyzőként működni, emiatt a kvalifikációs kategóriából visszalép a “B” kategóriába.

1. A kategóriaváltás (szintlépés) csak abban az esetben kötelező, ha a versenyző technikai tudása és versenytapasztalata, versenyeredményei ezt indokolják. A “C” kategóriából történő feljebblépés alacsony edzésszám esetén is 1-2 éven belül indokolttá válhat, azonban a versenyző akár teljes pályafutása során versenyezhet “B” kategóriában, amennyiben nem kíván kvalifikálni.
2. A korosztályos és felnőtt kvalifikációs versenysorozatban való részvétel, valamint a válogatott kerettagság kizárólag az “A” szinten versenyzők számára lehetséges.

FONTOS!!!: A köztársasági, fővárosi, városi, kerületi sportpályázatok esetében, a jó tanuló, jó sportoló pályázatok esetében, valamint a felvételi pontszámokhoz felhasználható eredmények esetében a Magyar Karate Szakszövetség kizárólag az “A” kategóriákban szerzett eredményeket tudja majd igazolni!

**KUMITE**

Közös célunk, hogy a hazai rendezésű versenyeken egy egységes rendszer jöjjön létre a súlycsoportokat illetően is.

Közös célunk továbbá, hogy olyan szinteket és versenykörülményeket (pl. bíráskodás terén) hozzunk létre, amely ponterős küzdelmeket eredményez, ösztönzőleg hat a támadó karate alkalmazására, valamint erősíti a versenyzők sikerélményét és motivációját.

* Súlycsoportok:

|  |  |  |
| --- | --- | --- |
| Nem/  Korosztály | Fiú | Lány |
| 6-7 év | -25 kg   +25 kg | -23 kg   +23 kg |
| 8-9 év | -25 kg   -30 kg   +30 kg | -28 kg   -33 kg   +33 kg |
| 10-11 év | -30 kg   -35 kg   -40 kg   +40 kg | -33 kg   -38 kg   -43 kg   +43 kg |
| 12-13 év | -40 kg   -45 kg   -50 kg   -55 kg   +55 kg | -38 kg   -43 kg   -48 kg   -54 kg +54 kg[[3]](#footnote-3) |

A 14 év felettiek esetében a WKF súlycsoportok kerülnek alkalmazásra.

* Bírói Bizottság útmutatása az utánpótlás kumite kategóriák bíráskodására:

**C-KATEGÓRIA**:

Védőfelszerelés:

Kötelező: WKF típusú kéz, lábszár és lábfejvédő, fogvédő, lányoknál 13 év felett mellvédő Ajánlott: fiúknál szuszpenzor, testvédő akár a ruhán belül vagy kívül hordható

14 éves kortól WKF előírás

Pontszerzés: 6 kritériumból 4-nek kell teljesülnie és a tolerancia 50, illetve 200 százalékos: a) A C-kategóriának megfelelő jó forma (50 %-os az A-kategóriához képest)

b) Sportszerű hozzáállás

c) A C-kategóriának megfelelő erős végrehajtás (50 %-os az A-kategóriához képest)

d) A C-kategóriának megfelelő helyes távolság (200 %-os az A-kategóriához képest)

**B-KATEGÓRIA**:

Védőfelszerelés:

Kötelező: WKF típusú kéz, lábszár és lábfejvédő, fogvédő, lányoknál 13 év felett mellvédő Ajánlott: fiúknál szuszpenzor, testvédő akár a ruhán belül vagy kívül hordható

14 éves kortól WKF előírás

Pontszerzés: 6 kritériumból 5-nek kell teljesülnie, és a tolerancia 75, illetve 150 százalékos: a) A B-kategóriának megfelelő jó forma (75 %-os az A-kategóriához képest)

b) Sportszerű hozzáállás

c) A B-kategóriának megfelelő erős végrehajtás (75 %-os az A-kategóriához képest)

d) A B-kategóriának megfelelő mérten helyes távolság (150 %-os az A-kategóriához képest) e) A B-kategóriának megfelelő jó időzítés

A tiltott viselkedés szabályai:

**1. kategória**: a fej véletlenszerű enyhe, kézzel történő érintése, ha nem okoz semmilyen sérülést, fájdalmat nem feltétlenül büntetendő

**2. kategória:**

a. sérülés eltúlzása nem minden esetben büntetendő Hansoku Chuival (ijedtség) b. Mubobi akkor is ítélhető, ha nincs sérülés csak érintés

**KATA**

* Kategóriák szabályai

|  |  |  |  |
| --- | --- | --- | --- |
| **Életkor** | **Szint** | **Alapszabály** | **Kiegészítés** |
| **6-7 évesek** | **C** | Tanuló katák minden fordulóban | 1 kata |
| **Induláskor egy szint, a későbbiekben az igények alapján bővíthető** | | | |
|  |  |  |  |
| **8-9 évesek** | **C** | Tanuló katák minden fordulóban | 1 Kata |
|  | **B** | B listás katák | 1 Kata |
|  |  |  |  |
| **10-11 évesek** | **C** | Tanuló katák minden fordulóban | 1 Kata |
|  | **B** | B listás katák | 2 Kata váltogatva |
|  | **A** | WKF lista | 2 Kata váltogatva |
|  |  |  |  |
| **12-13 évesek** | **C** | Tanuló katák minden fordulóban | 1 Kata |
|  | **B** | B listás katák | 3 Kata váltogatva |
|  | **A** | WKF lista | 3 Kata váltogatva |
|  |  |  |  |
| **14+** | **B** | WKF lista | 3 Kata váltogatva |
|  | **A** | WKF lista | WKF szabályok |

* Bírói Bizottság útmutatása az utánpótlás kata kategóriák bíráskodására:

**C-KATEGÓRIA**:

* A kritériumok súlyozásakor a technikai kritériumok közül az állások és a technikák 200 %-kal értékelendők, az atletikus előadásnál pedig az erő és a sebesség 50 %-kal.
* Leléptetés nincs
* Kizárólag alapkaták mutathatók be

**B-KATEGÓRIA:**

* A kritériumok súlyozásakor a technikai kritériumok közül az állások és a technikák 150 %-kal értékelendők, az atletikus előadásnál pedig az erő és a sebesség 75 %-kal.
* Kizárólag alapkaták, és “B” listás katák mutathatók be
* Katalisták:

**Tanuló katák:**

Kihon katák

Shino kata

Tenno kata

Heian katák

Taikyoku katák

Pinan katák

Geksai katák

Fukyu katák

Gekiha I.

**B Kata lista:**

**Shito-ryu:**

1. Ananko
2. Aoyagi
3. Bassai Dai
4. Bassai Sho
5. Chinte
6. Heiku
7. Ishimine Bassai
8. Itosu Rohai 1-2-3
9. Jiiin
10. Jion
11. Jitte
12. Juroku
13. Matsukaze
14. Matsumura Rohai
15. Myojo
16. Naifanchin 1-2-3
17. Niseishi
18. Rohai
19. Saifa
20. Sanseiru
21. Seiyunchin
22. Shinpa
23. Shisochin
24. Sochin
25. Wanshu

**Goju-ryu:**

1. Saifa
2. Seinchin
3. Sanseiru
4. Shisochin
5. Seisan

**Shotokan**:

1. Bassai Dai
2. Bassai Sho
3. Empi
4. Hangetsu
5. Jitte
6. Jiin
7. Jion
8. Socin
9. Nijushiho

**Wado-ryu:**

* Bassai
* Jitte
* Naihanchi
* Rohai
* “A” kategóriákban a mindenkori WKF Kata lista érvényes
* “B” kategóriában lehetőség van az alacsonyabb, “C” kategóriás katák bemutatására is.
* 14 év felett mindkét szinten a mindenkori WKF kata lista érvényes

**VERSENYEK**

A Magyar Karate Szakszövetség Versenyszervezői bizottsága szervezni fog egy konferenciabeszélgetést a versenyszervezők számára, annak érdekében, hogy segítse a fentiek alkalmazását a gyakorlatban. Itt a szervezők közösen fogják tisztázni az alábbi kérdéseket is:

* Mely versenyeken milyen kategóriákat (szinteket) fognak indítani, meddig kell ezt meghatározni, feltüntetni a versenynaptárban
* Hogyan őrizhető meg az egyes versenyek karaktere, egyedisége az egységesség mellett
* Hogyan zajlik majd az egyes korosztályok, kategóriák, súlycsoportok összevonása kis létszám esetén

(A megbeszélések során megfogalmazódott a szándék edzői és versenyszervezői oldalról egyaránt, hogy a lehető legkevesebb összevonás mellett, inkább körmérkőzések bonyolításaval oldják meg a kislétszámú mezőnyök versenyeztetését.)

* Hogyan alakul a kumite mérkőzések időkerete az egyes korosztályokban, szükséges-e ezt egységesíteni

**További gondolatok:**

A megbeszélések során számos egyéb gondolat, javaslat, iránymutatás került megfogalmazására edzők, bírók és versenyzők részéről egyaránt. Ezek a következők:

* 1. kiemelten fontos az edzők és a bírók közötti kommunikáció és együttműködés erősítése a hazai karatéban. Ennek érdekében érdemes lenne létrehozni és fenntartani egy olyan fórumot, ahol szakmai kérdésekben egymást segítve tudjuk előmozdítani a magyar karate sikerét.
  2. a jelenleg is működő élő vagy online fórumokon (bíró képzés, válogatott edzések, képzések) fontos lenne az edzők és a bírók együttes részvétele, ezért a nyílt eseményekre az egyik fél részéről a meghívás, a másik fél részéről pedig a részvétel be kell, hogy épüljön a gyakorlatba.
  3. A bírói létszám növelése érdekében érdemes lehet más stílusszervezetek bíróit megkeresni, meghívni és képezni, továbbá érdemes lenne felkeresni és újra bevonni, képezni azokat a régi eredményes versenyzőket, akik jelenleg nem vesznek részt a magyar karate életében.
  4. A kezdő kategóriákban, a gyermekversenyek alkalmával érdemes lehet erősíteni a bírók kommunikációját a gyermekek felé, egyrészt a mérkőzések előtti és közbeni szabály-ismertetések során, másrészt a mérkőzések végeztével, a kategória lezárásakor egy-egy (indokolt) pozitív visszajelzés segítségével.

1. A korosztályok és kategóriák létszámának növekedésével a későbbiekben lehetőségünk nyílhat évenkénti bontásban versenyeztetni a versenyzőket. Ez a megfelelő létszám elérése után kifejezett cél. [↑](#footnote-ref-1)
2. A későbbiekben, amennyiben szükséges, objektív kritériumrendszert is létre lehet hozni, amely szempontjai alapján a versenyzők besorolásra kerülnek. [↑](#footnote-ref-2)
3. Kezdetben valószínűsíthetően -főképp a “B” és “C” kategóriákban nem lesz szükség ennyi súlycsoportra, ebben az esetben a szervezők összevonják a kategóriákat, de már most egy olyan beosztással indítanánk el a rendszert, ami hosszú távon is fenntartható, és remélhetőleg a későbbiekben lesz elegendő versenyző ennyi súlycsoportra is. [↑](#footnote-ref-3)